2. ΑΠΟΦΑΣΗ ΥΠΟΥΡΓΟΥ ΕΜΠΟΡΙΟΥ Αριθ.ΚΙ-774 της 25 Φεβρ./12 Μαρτ. 1991 (ΦΕΚ Β΄ 140) Παράταση οργάνων “ΔΙΟΙΚΗΣΗΣ ΕΠΑΓΓΕΛΜΑΤΙΚΩΝ ΟΡΓ ΑΝΩΣΕΩΝ”. Έχοντας υπόψη: 1.Τις διατάξεις του Νόμ. 1712/87 “Εκσυγχρονισμός επαγγελματικών οργανώσεων των εμπόρων, βιοτεχνών και λοιπών επαγγελματιών και άλλες διατάξεις”. 2.Το γεγονός ότι δεν έχει ολοκληρωθεί, από τις οικείες επαγγελματικές οργανώσεις η διαδικασία έκδοσης των εκλογικών βιβλιαρίων, σύμφωνα με την απόφασή μας αριθ. ΚΙ-3683/4.10.88 (ΦΕΚ 48/Β/89). 3.Την ανάγκη τροποποίησης και συμπλήρωσης των διατάξεων του Νόμ. 1712/87. 4.Τα σχετικά αιτήματα των ενδιαφερομένων εμπορικών οργανώσεων, αποφασίζουμε: Παρατείνουμε την θητεία των οργάνων Διοίκησης των Επαγγελματικών Οργανώσεων (πρωτοβαθμίων, δευτεροβαθμίων, τριτοβαθμίων) μέχρι 31 Οκτ. 1991. Η άνω απόφαση κυρώθηκε και έχει ισχύ νόμου από την ημερομηνία δημοσίευσής της στην Εφημερίδα της Κυβερνήσεως, από το άρθρ. 51 Νόμ. 1961/3-3 Σεπτ. 1991 (ΦΕΚ Α΄ 132), (τόμ. 11 σελ.210,226). 